Մեղադրանքներից մեկն էլ, որ կոմերցիայով եմ զբաղվում։ Բանը հասել էր նրան, որ կեղծ լուրեր էր տարածում, թե 400 հատ «Տատրա» բեռնատար եմ վաճառել։ Ու՞ր, ե՞րբ, ու՞մ։ «Տատրան» տարեկան ընդամենը 1000-1300 ավտոմեքենա է արտադրում, ստացվում է, որ ես ամենախոշոր դիստրիբյուտո՞րն եմ։ Մի օր ընկերության տնօրեններից մեկի հետ պատահական ծանոթացա եւ ասեցի դրա մասին, ծիծաղեց։ Մշտապես աշխատել եմ պայմաններ ստեղծել, որպեսզի հայաստանյան արտադրողները մուտք գործեն չեխական շուկա եւ ներդրողներ գնան Հայաստան։ Ասեմ, որ ընթացիկ տարում Հայաստան-Չեխիա ապրանքաշրջանառությունն աճել է ավելի քան 2 անգամ նախորդ տարվա համեմատ։